laion/Wikipedia-Exotic huggingface dataset:
טאטא מוטורס

טאטא מוטורס (באנגלית: Tata Motors Limited, נקראה בעבר TELCO, ראשי תיבות של Tata Engineering and Locomotive Company) היא תאגיד ייצור רכב הודי בינלאומי הממוקם במומבאי שבהודו, והיא חברת בת של קבוצת טאטא. מוצרי טאטא מוטורס כוללים רכבים פרטיים, משאיות, ואנים, אוטובוסים, ציוד בניין מכני ורכבים צבאיים. היא החברה ה-17 בגודלה בעולם בתחום הרכב, ה-4 בעולם בייצור משאיות ושנייה באוטובוסים (על פי נפח ייצור). לחברה מפעלי ייצור והרכבה בג'משדפור, פנטנגר (אנ'), לאקנאו, סננד (אנ'), דארוואד (אנ') ופונה שבהודו ומפעלים נוספים בארגנטינה, דרום אפריקה, תאילנד ובריטניה. מבין חברות הבת המובילות של טאטא מוטורס נמצאות יגואר לנד-רובר (המייצרת את רכבי יגואר, לנד רובר וריינג' רובר) אותה רכשה ב-2008, וכן את החברה הדרום קוריאנית דייהו. כמו כן יש לה חברה משותפת עם .Marcopolo S.A (בשם Tata Marcopolo), חברה משותפת לייצור מכונות בניה עם Hitachi (בשם Tata Hitachi Construction Machinery) וחברה משותפת עם פיאט לייצור חלקים לרכבים וכן לבניית רכבי פיאט וטאטא. משנת 1986 טאטא מוטורס מייצרת את מגון המשאיות טאטא 407. בשנת 2007 השיקה את המיניבוס טאטא ווינגר המיוצר ביותר מ-10 תצורות כולל אמבולנסים. בשנת 2008 החל ייצור של סדרת משאיות טאטא פרימה בקוריאה הדרומית. בשנת 2008 השיקה טאטא מוטורס את ה"ננו", המכונית הזולה ביותר בעולם - שנמכרה במחיר של 2,500 דולר בלבד, בתחילת דרכה היא לא זכתה להצלחה מסחרית אך המכירות התאוששו בהמשך ועד שנת 2018, בה הופסק יצורה נמכרו בסה"כ כ-275,000 יחידות. מדיה וקבצים בנושא טאטא מוטורס בוויקישיתוף אתר האינטרנט הרשמי של טאטא מוטורס (באנגלית) סוכנויות הידיעות, טאטא ההודית הפסיקה ייצור המכונית הזולה בעולם, באתר הארץ, 2 בספטמבר 2008 אורה קורן, בכירי טאטא וחברות רכב הודיות מובילות נוספות יגיעו לישראל לאיתור השקעות, באתר TheMarker‏, 7 ביולי 2010 דובי בן גדליהו, ‏האוטו-טק הישראלי במוקד: המיליארדר ההודי בדרך לישראל, באתר גלובס, 27 בספטמבר 2017 טאטא מוטורס, ברשת החברתית פייסבוק טאטא מוטורס, ברשת החברתית אקס (טוויטר) טאטא מוטורס, ברשת החברתית אינסטגרם טאטא מוטורס, ברשת החברתית LinkedIn הארץ, טאטא רכשה את יגואר ולנד רובר מפורד תמורת כ-2.3 מיליארד דולר, באתר TheMarker‏, 27 במרץ 2008 אשר שכטר, המכונית העממית: טאטא מוטורס ההודית תשיק בתחילת ינואר את המכונית הזולה ביותר בעולם - שתעלה 2,500 דולר בלבד, באתר TheMarker‏, 30 בדצמבר 2007 ויקאס בג'ג', הנאנו של טאטא: מכונית זולה, קטנה - ולא רצויה, באתר TheMarker‏, 21 בדצמבר 2010 ניר בן זקן, הופסק ייצור המכונית הזולה בעולם, באתר ynet, 16 ביולי 2018 ערך זה הוא קצרמר בנושא יצרני רכב. אתם מוזמנים לתרום לוויקיפדיה ולהרחיב אותו.
ברוכין (פירושונים)

האם התכוונתם ל... ברוכין – התנחלות ויישוב קהילתי דתי בשומרון, סמוך לכפר הפלסטיני בורוקין מחלף ברוכין – מחלף בשומרון אישים ברוך ברוכין – איש צבא ישראלי, קצין תותחנים ראשי במלחמת ההתשה יעקב ברוכין – רבה של קרלין, מחבר "משכנות יעקב" נאוה ברוכין – זמרת ישראלית, סולנית שלישיית הנשמות הטהורות רותם ברוכין – סופרת מדע בדיוני ישראלית ברוכים ברוכי ברכייה ברכו מבורך ברך ברקה ברקת ברוך ברכר ברכות בריכה ברכיאל בורוכוב יברכך ברכה והצלחה ברכה
שאנגחאי שנחווה

שאנגחאי גרינלנד שֶׁנְחְווָה (במנדרינית: 上海绿地申花足球俱乐部) הוא מועדון כדורגל סיני המשחק בליגת העל הסינית מהעיר שאנגחאי. המועדון נמצא בבעלותם של קבוצת גרינלנד. הקבוצה המשחק את משחקייה ביתיים באצטדיון הונגקו המכיל 33,060 מקומות. המועדון הוקם באוקטובר 1951 כמועדון חובבים. בשנת 1993, הפכה הליגה הסינית לליגה מקצועית והמועדון הפך גם הוא למועדון מקצועי. בשנת 1995 זכה המועדון באליפות הראשונה שלו כמועדון מקצועי. בשנת 1998 המועדון זכה בגביע הראשון שלו. בשנת 2003 המועדון זכה באליפות השנייה שלו, אך בשנת 2011 התגלתה פרשת שחיתות לפייה שיחדו ראשי המועדון את השופט ששפט במשחק ההכתרה של המועדון, עקב כך ב-19 בפברואר 2013 נשללה האליפות מהמועדון. ב-31 בינואר 2014 רכשה קבוצת גרינלנד את המועדון. ב-2023 זכתה בגביע וב-2024 זכתה גם בסופרקאפ. ליגת העל הסינית בכדורגל זכייה (3): 1961, 1962, 1995, 2003 הגביע הסיני זכייה (6): 1956, 1991, 1998, 2017, 2019, 2023 הסופרקאפ הסיני זכייה (3): 1995, 1998, 2001, 2024 גביע האלופות זכייה (1): 2007 גביע המלכה התאילנדי זכייה (1): 1986 מדיה וקבצים בנושא שאנגחאי שנחווה בוויקישיתוף אתר האינטרנט הרשמי של שאנגחאי שנחווה (בסינית מפושטת ובאנגלית) פרופיל, באתר Transfermarkt פרופיל, באתר FootballDatabase.eu התאחדות הכדורגל הסינית נאבקת בשחיתות
Alipay

Alipay.com (בסינית: 支付宝, פין-יין: Zhīfùbǎo) היא פלטפורמת תשלומים מקוונת צד שלישי ללא עמלות העברה, שנוסדה בסין ב-2004 על ידי קבוצת עליבאבא הסינית, ומייסדה הוא המיליארדר הסיני ג'ק מא. על פי אנליסטים, הפלטפורמה היא בעלת נתח השוק הגדול בסין עם כ-300 מיליון משתמשים ושולטת בכחצי משוק ההעברות המקוונות בסין (נכון לפברואר 2014). ביולי 2020 החברה עדיין שמרה על המקום הראשון בשוק התשלומים הדיגיטליים בסין, עם נתח שוק של 55%. על פי קרדיט סוויס, סך ההעברות של המקוונות בסין קפץ ממספר לא משמעותי בשנת 2008, תוך 4 שנים (לפי ממצאי 2012) לכ-600 מיליארד דולר. Alipay מספקת שירותי "Escrow" (חשבון השלשה). במסגרת השירות בודקים נציגי האתר את הסחורה שנרכשה כצד שלישי. הם מוודאים את שביעות רצונם של הלקוחות מהמוצר, לפני שהם משחררים את התשלום להעברה למוכרים. ההליך נועד, לפי החברה להגנה על לקוחות מפני דלילות חוקים להגנת הלקוח בסין. החברה טוענת כי משתפת פעולה עם כ 65 מוסדות פיננסיים בין-לאומיים כולל VISA ו Mastercard הנותנים שירותים לTaobao ולTmall כמו גם לכ-460,000 עסקים סיניים. בזירה הבינלאומית משתמשים סוחרים ב-Alipay כדי למכור ישירות לצרכנים בסין. באתר נתמכים כ-14 סוגי מטבעות. בספטמבר 2017 הוצג השירות "Smile To Pay" המאפשר ללקוחות אימות תשלום המבוצע באמצעות סריקת תווי הפנים שלהם. מדיה וקבצים בנושא Alipay בוויקישיתוף אתר האינטרנט הרשמי של Alipay (בסינית מפושטת) Alipay, ברשת החברתית אקס (טוויטר) Alipay retains leadership position with 55% market share in China’s mobile payments market, BusinessToday, ‏9/7/2020 אמצעי התשלום החדש של עליבאבא: חיוך, באתר גיקטיים, ‏2017-09-04
סטילוול

סטילוול (באנגלית: Stilwell או: Stillwell) הוא שם משפחה. האם התכוונתם ל... ג'וזף סטילוול – גנרל בצבא ארצות הברית, ידוע בזכות שירותו בסין ובבורמה במהלך מלחמת העולם השנייה דרך סטילוול (דרך לדו) - מעבר אספקה יבשתי של כוחות צבא ארצות הברית לסין ג'ון סטילוול (אנ') – מתמטיקאי אוסטרלי פרנק סטילוול – גאולוג אוסטרלי
ג'יאנגסו (כדורגל)

ג'יאנגסו סונינג (במנדרינית: 江苏国信舜天) הוא מועדון כדורגל סיני לשעבר מהעיר נאנג'ינג. הקבוצה אירחה את משחקיה הביתיים באצטדיון האולימפי בעיר, המכיל 61,443 מקומות. המועדון הוקם בשנת 1958 כמועדון חובבים, במרץ 1994 הפך למועדון מקצועי. בעונה הראשונה של המועדון כמועדון מקצועי, הוא ירד לליגה השנייה וחזר לליגת העל רק בשנת 2007. בשנת 2012 המועדון רשם את הישג השיא שלו כאשר סיים את העונה במקום השני בליגה. בתחילת 2013 המועדון זכה בסופר קאפ הסיני. בשנת 2015 זכה לראשונה בגביע הסיני. בשנת 2020 זכתה לראשונה באליפות המדינה. לקראת עונת 2021, הקבוצה שינתה את שמה למועדון הכדורגל ג'יאנגסו. עם זאת, ב-28 בפברואר 2021, חברת האם Suning Holdings Group הודיעה כי פעילות הקבוצה תיפסק מיידית לצד פירוק קבוצות הנשים והנוער. ליגת העל הסינית זכייה: 2020 ליגת המשנה הסינית בכדורגל זכייה: 1992, 2008 הליגה השנייה זכייה: 1997 הגביע הסיני בכדורגל זכייה: 2015 סגנות: 2014, 2016 הסופר קאפ הסיני זכייה: 2013 סגנות: 2016, 2017 איסלנד סולבי אוטסן אלבניה חמדי סליחי לבנון רודה אנטר סרביה מיליאן מרדאקוביץ' קרואטיה סאמיר ברזיל רמירס מדיה וקבצים בנושא ג'יאנגסו בוויקישיתוף
משען (פירושונים)

האם התכוונתם ל... מַשְׁעֵן – מושב במישור החוף הדרומי משען (דיור מוגן) – רשת דיור מוגן ישראלית אישים: אלברטו משען – רוכב סוסים תחרותי ממוצא יהודי-מקסיקני שניר משען – כדורגלן ישראלי משעני
יורקטאון (CV-5)

יורקטאון (CV-5) הייתה נושאת מטוסים מנושאות המטוסים מסדרת יורקטאון של צי ארצות הברית. יורקטאון נקראה על שם קרב יורקטאון במלחמת העצמאות של ארצות הברית, נכנסה לשירות ב-30 בספטמבר 1937. שירתה באוקיינוס האטלנטי עד אפריל 1939 ואז הועברה לאוקיינוס השקט. באביב 1941 שבה לאוקיינוס האטלנטי והשתתפה שם בליווי שיירות. היא הועברה שנית לאוקיינוס השקט ב-16 בדצמבר 1941. יורקטאון השתתפה עם אנטרפרייז בפשיטה על איי גילברט. אחר כך פשטה על בסיסים יפניים בגינאה החדשה. בקרב ים האלמוגים השתתפו מטוסיה בהטבעת נושאת מטוסים יפנית קלה וגרמו נזק לנושאת מטוסים נוספת. לאחר שנפגעה בהתקפת מטוסים יפנים באותו קרב חזרה לפרל הארבור ושם תוקנה בחיפזון, תיקון שהסתיים במועד לפני קרב מידוויי ביוני 1942. היא השתתפה בקרב יחד עם שתי אחיותיה. מטוסיה ומטוסי האנטרפרייז הטביעו ארבע נושאות מטוסים יפניות. יורקטאון נפגעה מפצצות וטורפדות אוויריות יפניות. צוותי בקרת נזקים פעלו להצילה ולגרור אותה למקום מבטחים, אך ב-6 ביוני היא נפגעה שוב בטורפדות שירתה צוללת יפנית, וטבעה בבוקר שלמחרת. יורקטאון עוטרה בשלושה כוכבי קרב. ב-19 במאי 1998 התגלתה האונייה הטבועה על קרקעית האוקיינוס בעומק של חמישה קילומטרים על ידי צוות חוקרי מצולות בראשותו של רוברט בלארד, ותועדה במקום מנוחתה האחרון. מדיה וקבצים בנושא יורקטאון בוויקישיתוף הוחלפו בתותחי אורליקון בקוטר 20 מילימטר
פוגט (פירושונים)

האם התכוונתם ל... פוגט (Vogt) - תואר במערכת הפיאודלית שהיה נהוג בשטחי האימפריה הרומית הקדושה אישים אוגוסטוס סטפן פוגט – מוזיקאי ארנסט פוגט – אדריכל מרתה פוגט – מדענית גרמנית קווין פוגט – כדורגלן גרמני
אנטרפרייז (CV-6)

אנטרפרייז (CV-6) הייתה נושאת מטוסים מסדרת יורקטאון של צי ארצות הברית. האנטרפרייז (CV-6) נכנסה לשירות ב-12 במאי 1938 והוצבה באוקיינוס השקט. במהלך המתקפה על פרל הארבור נכנסו מטוסיה לקרב עם מטוסים יפנים שהשתתפו בהתקפה. לאחר מכן השתתפה האנטרפרייז בפשיטה על איי מרשל, האי וייק והאי מרקוס שבשליטת היפנים. בקרב מידוויי היו מטוסי האנטרפרייז שותפים בהטבעת נושאות המטוסים היפניות. האנטרפרייז נמנתה עם אוניות הצי שהשתתפו במערכה על גוודלקנל. במהלכו, בקרב איי שלמה המזרחיים, נגרם לה נזק, אך היא תוקנה והשתתפה עם נושאת המטוסים הורנט בקרב איי סנטה קרוז. לאחר תיקון הנזקים שנגרמו לה בקרב זה שבה אנטרפרייז לגוודלקנל ומטוסיה מילאו תפקיד חשוב בסיכול המאמץ היפני לשגר אספקה לאי. לאחר תקופת תיקונים ארוכה ב-1943 בחוף המערבי של ארצות הברית שבה אנטרפרייז לזירת האוקיינוס השקט והשתתפה בכל הפלישות העיקריות לאיי מרכז האוקיינוס השקט, לרבות בקרב ים הפיליפינים ובקרב מפרץ לייטה. בשלהי המלחמה הצטרפה לאוניות הצי בקרב אוקינאווה ושם, ב-14 במאי 1945, נפגעה על ידי מטוס שהוטס על ידי טייס קמיקזה יפני וספגה נזקים חמורים. בכך הסתיימה תקופת שירותה כנושאת מטוסים. בבוא יום הניצחון על יפן היא הייתה עדיין מושבתת, אך לאחר מכן היא הוכשרה להשתתף בהשטת חיילי צבא ארצות הברית חזרה למולדתם במסגרת מבצע מרבד קסמים. בתום המלחמה, לאחר שבצי ארצות הברית הוכנסו לשימוש עשרות נושאות מטוסים חדישות מסדרות ואספ, אסקס ומידויי, נחשבה אנטרפרייז למיושנת. בינואר 1946 היא נכנסה למבדוק לשם הוצאה משירות וב-17 בפברואר 1947 הושבתה. לאחר ניסיון לשמרה כאוניית מוזיאון, שנכשל בהיעדר מימון מספיק, נגרטה האנטרפרייז ב-1960. אנטרפרייז היא האונייה המעוטרת ביותר בתולדות הצי האמריקני. היא עוטרה בציון לשבח יחידתי נשיאותי על שירותה בימי המלחמה, בציון לשבח יחידתי של הצי ובעשרים כוכבי קרב. אנטרפרייז, האונייה היחידה בסדרה שהאריכה ימים, עברה במהלך שירותה שינויים רבים. בין השאר שופר חימושה ונוספה לה חגורת שריון עבה יותר כהגנה מפני טורפדות. ההֶדְחֶק שלה הגיע ל-32,060 טון. סקירת ההיסטוריה של נושאת המטוסים והקשר ל"מסע בין כוכבים", באתר סטארבייס972, 30 בנובמבר 2012 הוחלפו בתותחי בופורס בקוטר 40 מילימטר. הוחלפו בתותחי אורליקון בקוטר 20 מילימטר
סרקיסיאן

סרקיסיאן הוא שם משפחה ארמני. הוא נגזר משם הקדוש הארמני סרקיס או סרגיס. סרקיס או סרגיס הוא הצורה הארמנית של השם הלטיני סרגיוס. האם התכוונתם ל... אניטה סרקיזיאן – עיתונאית, מבקרת תקשורת, ובלוגרית קנדית-אמריקאית ארמן סרקיסיאן – נשיא ארמניה ואזגן סרקיסיאן – ראש ממשלת ארמניה ושר הביטחון של ארמניה סרז' סרקיסיאן – פוליטיקאי ארמני, הנשיא השלישי של ארמניה שרילין סרקיסיאן הידועה בשם הבמה "שר" – זמרת, שחקנית, במאית, בדרנית, ומנחת טלוויזיה אמריקאית אליק סרקיסיאן – מפקד משטרת ארמניה לשעבר ופוליטיקאי ארמני, חבר המפלגה הרפובליקנית של ארמניה
ערסל

ערסל הוא יריעה או רשת הקשורה בין שני עמודים (או עצים) ומשמשת למנוחה. ערסל יכול להתלות בתוך הבית ומחוצה לו, בתנאי שהוא ממוקם בין שני מתלים (עמוד, עץ, וו וכדומה). הערסל בנוי ממספר חבלים הקשורים אחד לשני בקשר אחיד, הנקרא על שמו, "קשר ערסל". הערסל התפתח בדרום אמריקה הפרה-קולומביאנית וממשיך להיות מיוצר בחבל האמזונאס. הערסלים נפוצים מאוד באמריקה הלטינית ומקובל לומר, שהם הגיעו מחצי האי יוקטן שבמקסיקו פחות משני דורות בטרם הגיע אליו הכיבוש הספרדי. בחצי-האי עדיין מייצרים ערסלים בכפרים הסובבים את הבירה מרידה לייצוא ושימוש פנימי. לבני חצי-האי הערסל הוא סמל תרבותי כה חשוב, עד כי גם לתושב הדל ביותר יהיה מצוי ערסל. הערסלים של בני שבט המאיה מיוצרים על ידי מכונות אריגה וגם גברים, נשים וילדים משתתפים במלאכה. הערסלים בנויים ממגוון חומרים הכוללים גם עצי דקל ממערב לאמזונס ונהוג לקבוע את איכותם על-פי מספר המיתרים שבשימוש. ישנם מגוון סוגים וצורות של ערסלים: ערסלים המיוצרים במיוחד עבור תרמילאים אשר כוללים ערכת תרמילאות ללילה ורשת המונעת כניסת יתושים. ערסלים עבור טיולי יום העשויים מחומרים קלים ואף מפח. ערסלים העשויים מקשה אחת ונתמכים על ידי עמודי ברזל או עץ. ערסלי ישיבה לשימוש ביתי . שימוש שכיח ניתן למצוא באוניות מפרש, כאשר הערסלים שימושו את יורדי-הים במסעותיהם ברחבי האוקיינוסים. הערסלים היוו פתרון נוח לימאים מפאת טלטלי האניה, שמנע נפילות באמצע הלילה. אולם, ישנם הסבורים כי ניתן בנקל ליפול מהערסל ומסתבר כי, יש דברים בגו. על-כן, יוצרו ערסלים מיוחדים, אשר לצידיהם קשורים סרטים העוטפים את האדם כפקעת ומונעים ממנו להחליק או ליפול במהלך שנתו. במהלך תוכנית אפולו, נבנו ערסלים עבור מפקד מודול הירח וטייסו לשינה בין מסעותיהם על פני הירח. גזע (עץ)
הורנט (CV-8)

הורנט (CV-8) הייתה נושאת מטוסים מנושאות המטוסים מסדרת יורקטאון של צי ארצות הברית. הורנט (CV-8) נכנסה לשימוש ב-20 באוקטובר 1941 – שבועות מעטים לפני המתקפה על פרל הארבור. בחודשי המלחמה הראשונים עסקה באימונים בנורפוק שבווירג'יניה. לאחר מכן נשלחה להשתתף בפשיטת דוליטל – הפצצת יפן על ידי מטוסי B-25 שהמריאו מסיפונה, שהייתה ההפצצה הראשונה של ארצות הברית על שטחה היבשתי של יפן במהלך המלחמה. בהמשך השתתפה הורנט בקרב מידוויי, שבו הטביעו מטוסיה סיירת יפנית כבדה וגרמו נזק לאחרת. הטייסות שעל סיפונה (ועל סיפון שתי אחיותיה) סבלו בקרב אבדות כבדות. כך, טייסת הטורפדו ה-8 של הורנט איבדה 15 מטוסים ורק אחד מאנשי צוות האוויר שלה שרד. במהלך קרב גוודלקנל היו הורנט ואנטרפרייז נושאות המטוסים האמריקניות היחידות בזירת האוקיינוס השקט. לאחריה השתתפה הורנט בקרב איי סנטה קרוז, שבו נפגעה קשות בתקיפות של מטוסים יפניים. ניסיונות לתקנה ולגרור אותה לא עלו יפה והאונייה ננטשה. גם ניסיון של אוניות הצי האמריקני להטביע אותה נכשל, ובסופו של דבר היא טורפדה על ידי משחתות יפניות וטבעה ב-27 באוקטובר 1942. הורנט עוטרה בארבעה כוכבי קרב. מדיה וקבצים בנושא הורנט בוויקישיתוף אחרי 76 שנה, בעומק 6 ק"מ: נמצאה נושאת מטוסים אמריקאית שיפן הטביעה, באתר הארץ, 14 בפברואר 2019 הוחלפו בתותחי אורליקון בקוטר 20 מילימטר
Kind of Blue

Kind of Blue הוא אלבום של מוזיקאי הג'אז, מיילס דייוויס. האלבום יצא ב-17 באוגוסט 1959 בחברת התקליטים קולומביה רקורדס. ההקלטות נערכו באולפני קולומביה בניו יורק, ב-2 במרץ ו-22 באפריל 1959. האלבום כלל את האנסמבל של דייוויס שכלל באותה תקופה את הפסנתרנים ביל אוונס ו-וינטון קלי, המתופף ג'ימי קוב, הבסיסט פול צ'יימברס, והסקסופוניסטים ג'ון קולטריין וקנונבול אדרלי. לאחר צירופו של אוונס להרכב, דייוויס המשיך בפיתוח סגנון הג'אז המודאלי שלו שהוצג באלבומו Milestones שיצא שנה לפני כן, בניגוד ליצירותיו הקודמות שהתאפיינו בסגנון ההארד בופ. אף על פי שהנתונים שנויים במחלוקת, Kind of Blue נחשב לא רק כאלבומו הנמכר ביותר של דייוויס, אלא גם כאלבום הג'אז הנמכר ביותר. ב-7 באוקטובר 2008, האלבום קיבל תואר של אלבום פלטינה מאיגוד ה-RIAA. מאז האלבום קיבל שבחים ממבקרים רבים, ומוכר כאלבום הג'אז הגדול בכל הזמנים, וכשיא יצירתו של דייוויס. קטעים שונים מן האלבום (בעיקר All Blues) הפכו לסטנדרטים של ג'אז ובוצעו על ידי אמנים רבים. השפעתו של האלבום על עולם המוזיקה ועל יוצרים שלא רק בתחום הג'אז, אלא גם בז'אנרים אחרים כגון רוק ומוזיקה קלאסית, הביאה לתודעה על השפעתו של האלבום, והכרתו באחד האלבומים הגדולים במוזיקה. ב-2003, דירג מגזין הרולינג סטון את האלבום במקום ה-12 ברשימת 500 האלבומים הגדולים בכל הזמנים. חלק מנגני ההרכב של דייוויס - כמו אוונס וקולטריין - הפכו לאמני ג'אז מצליחים ומוערכים בפני עצמם כאשר ההשתתפות באלבום היוותה סוג של צומת דרכים מוזיקלי. כל השירים נכתבו והולחנו על ידי מיילס דייוויס (למעט היכן שמצוין אחרת).  מידע על האלבום Kind of Blue באתר MusicBrainz מידע על האלבום Kind of Blue באתר AllMusic האלבום Kind of Blue באתר Discogs האלבום Kind of Blue באתר ספוטיפיי האלבום Kind of Blue באתר דיזר האלבום Kind of Blue באתר אפל מיוזיק האלבום Kind of Blue באתר יוטיוב
יורי אננקוב

יורי פבלוביץ' אננקוב (ברוסית: Юрий Павлович Анненков, היה ידוע גם בשם ז'ורז' אננקוב; ‏ 23 ביולי 1889 – 12 ביולי 1974, על פי הלוח היוליאני נולד ב-11 ביולי) היה אמן רוסי שידוע בעיקר בשל האיורים שלו שהופיעו בספרים והפורטרטים שהוא צייר. הוא גם עסק בעבודות עיצוב בתיאטרון ובקולנוע והיה חבר במערכת המגזין הרוסי Мир иску́сства ("עולם האמנות"). במאמרו "על הסינתטיזם" משנת 1922, כתב יבגני זמיאטין ש"(אננקוב) היה מודע באופן נלהב לעומס ולדינמיות של התקופה שלנו. חוש העיתוי שלו התפתח תוך מאית שנייה. הייתה לו את היכולת לתת רק את המהות הסינתטית של הדברים". יורי אננקוב נולד למשפחה ידועה (בין בני משפחתו היה פבל אננקוב, שהיה המוציא לאור של אלכסנדר פושקין). אביו, שגם שמו היה פאבל אננקוב, היה מעורב בפעילות מהפכנית שבגללה הוא הוגלה לסיביר. משפחת אננקוב שבה לסנקט פטרבורג ב-1892. ב-1908 התקבל אננקוב לאקדמיה לאמנות של אוניברסיטת סנקט פטרבורג, שם למד יחד עם מארק שאגאל. ב-1909 הוא השתתף בסדנאות של יאן סיגלינסקי. בין השנים 1911 – 1912 שהה אננקוב בפריז ועבד בסדנאות של מוריס דני ופליקס ולוטון. ב-1913 עבד אננקוב בשווייץ. עם שובו לסנקט פטרבורג ב-1914 הוא עבד בעיקר כמאייר במגזינים ובתיאטראות. הספר הראשון שיצא לאור עם איוריו של אננקוב היה ספרו של מקסים גורקי, "סמובר" שיצא לאור ב-1917. ההכרה בו כמאייר ספרים הגיעה בזכות עבודתו המפורסמת ביותר, הפואמה "שנים עשר" של המשורר הרוסי אלכסנדר בלוק, שפורסמה ב-1918 ויצאה לאור בשלוש הדפסות במהלך אותה שנה. בשנים הבאות, תרם אננקוב לעיצובם של כמה וכמה ספרים של הסופרים בסנקט פטרבורג, בין השאר, מיכאיל קוזמין ואלכסיי רמיזוב). ב-1919, עיצב אננקוב את התפאורה למחזה "המזקק הראשון", קומדיה מאת לב טולסטוי. בהזמנת הממשלה הבולשביקית עיצב אננקוב במאי 1920, יחד עם מסטיסלב דובוזינסקי, ס. מסלובסקי וא. קוגל, את התפאורה למחזה "המנון לפועל המשוחרר". מאוחר יותר באותה שנה, הוא עיצב את התפאורה למופע ענק נוסף, "ההסתערות על ארמון החורף", שהיה חלק מחגיגות יום השנה למהפכת אוקטובר בכיכר הארמון בסנקט פטרבורג. בין השנים 1919 – 1920, יצר אננקוב סדרה של מכלולים וקולאז'ים פיסוליים, שהושפעו מזרם הדאדא. ב-1922 ראה אור ספרו "פורטריטים". הספר כלל 80 תמונות של דמויות מפתח באמנות הרוסית של התקופה (מקסים גורקי, יבגני זמיאטין, אלכסיי רמיזוב, אלכסנדר בלוק, אנה אחמטובה ואחרים), תמונות שצוירו בין השנים 1906 – 1921. הספר גם כלל מאמרים של יבגני זמיאטין ושל מיכאיל קוזמין. ביולי 1924 עזב אננקוב את רוסיה. בתחילה הוא התגורר בגרמניה ולאחר מכן הוא התיישב בפריז. הוא המשיך את עבודתו האמנותית ועסק בעיצוב תלבושות לסרטי קולנוע. יחד עם רוזין דלמר הוא היה מועמד לפרס אוסקר לעיצוב התלבושות הטוב ביותר על עיצוב התלבושות לסרט "העגילים של מאדאם דה..." שיצא לאקרנים בשנת 1953. מדיה וקבצים בנושא יורי אננקוב בוויקישיתוף יורי אננקוב, במסד הנתונים הקולנועיים IMDb (באנגלית) יורי אננקוב, באתר AllMovie (באנגלית) יורי אננקוב, במסד הנתונים הקולנועיים KinoPoisk (ברוסית) יורי אננקוב, באתר "Find a Grave" (באנגלית)
קונבאייר X-6

קונבאייר X-6 היה מטוס ניסוי מוצע, כחלק ממיזם לפיתוח מטוס גרעיני. בפרויקט נעשה שימוש במפציץ קונבאייר B-36 פיסמייקר כבסיס לניסוי, ועל אף שהוא שונה והותאם (ושמו שונה ל-NB-36H) כבר בשלב מוקדם של הפרויקט, התוכנית בוטלה לפני שמטוס X-6 ומנועיו המופעלים באמצעות כור גרעיני הושלמו. ה-X-6 היה חלק מסדרה של תוכניות אשר התקיימו בין 1946 ל-1961, ועלו בסך הכל כ-7 מיליארד דולר. מכיוון שמטוס כזה לא נדרש לתדלוק הוא אינו מוגבל בטווח באופן תאורתי. התאוריה הייתה כי מפציצים אסטרטגיים יוכלו לשהות באוויר במשך שבועות ברציפות. במאי 1946, חיל האוויר של ארצות הברית החל את פרויקט אנרגיה גרעינית להנעה של כלי טיס (NEPA). מחקרים בנושא נערכו עד מאי 1951 אז הוחלפה התוכנית בפרויקט הנעת מטוסים גרעיניים (ANP). פרויקט ה-ANP הכיל תוכניות להסבת שני מטוסי B-36 על ידי חברת קונבאייר. אחד מהם היה אמור לשמש לבחינת המיגון הנדרש למטוס הנושא כור גרעיני והשני היה אמור לשמש מטוס X-6. מטוס ה-B-36 הראשון נקרא מטוס ניסוי גרעיני (NTA), המטוס בו נעשה שימוש, נפגע בעת סופת טורנדו ב-1952 ולאחריה הועבר לטובת הפרויקט. שמו הוחלף ל-NB-36H ובוצעו בו שינויים על מנת שיוכל לשאת כור גרעיני בעוצמה של 3 מגה ואט. הכור היה מבצעי אך לא סיפק אנרגיה למטוס, מים שימשו לקרורו, והחום מהם נפלט באמצעות מפלטי חום מים-לאוויר. השימוש היחיד בכור היה במטרה לחקור את השפעת הקרינה על מערכות המטוס. במטרה להגן על צוות האוויר, החלק הקדמי של המטוס שונה במטרה לכלול 12 טון של מגן עופרת וגומי. השמשה הקדמית הוחלפה בזכוכית אקרילית בעובי 15 ס"מ. כמות העופרת הייתה משתנה. לאחר מכן בוצעו מדידות של רמת הקרינה במטרה להגיע לעיצוב אופטימלי של המגן עם מינימום משקל. בין ה-17 בספטמבר 1955 ל-מרץ 1957, המטוס השלים 47 טיסות ניסוי ו-215 שעות טיסה (מתוכן ב-89 שעות הכור היה פעיל). זהו הניסוי היחיד הידוע של מטוס ניסיוני ועליו כור גרעיני פעיל שנעשה על ידי ארצות הברית. המטוס הושבת ב-1958 בפורט וורת' ועל סמך תוצאות הניסויים, בוטל כל פרויקט הנעת מטוסים גרעיניים בשנת 1961. במידה והתוכנית הייתה ממשיכה, מטוס ה-X-6 היה מונע באמצעות מנועי ג'נרל אלקטריק שהותאמו לשימוש באנרגיה גרעינית במקום דלק נוזלי, תוך שימוש בכור P-1. במטוס גרעיני, ליבת הכור שמשה כמקור חום לזרימת האוויר בטורבינה, במקום לשרוף דלק מטוסים. אחד החסרונות הם שמכיוון שזרימת האוויר דרך המנועים שימשה לקרור הכור, זרימת האוויר הייתה צריכה להישמר גם אחרי שהמטוס נחת וחנה. בג'נרל אלקטריק בנו שני מנועי אב טיפוס. האנגר ברוחב 110 מטר נבנה באיידהו במטרה לאחסן בו את מטוס ה-X-6, אך הבניה נעצרה בעקבות ביטול הפרויקט, ולפני שהושלמה בניית מסלול המראה של 4,600 מטר, אורך המסלול היה גדול עקב המשקל הצפוי של מטוס גרעיני. בשנות ה-60, ברית המועצות ערכה ניסוי דומה באמצעות מטוס טופולב Tu-119, שהוסב מדגם של המפציץ טופולב Tu-95.
לוזובה

לוזובה (באוקראינית: Лозова) היא עיר במחוז חרקוב אוקראינה. היישוב הוקם כתחנת רכבת ב-1869 וב-1939 לוזובה קיבלה מעמד של עיר. בזמן מלחמת האזרחים ברוסיה התרחשו באזור קרבות קשים בין הצבא האדום לצבא הלבן. במלחמת העולם השנייה העיר נכבשה על ידי הגרמנים מספר פעמים. נכבשה לראשונה ב-11 באוקטובר 1941 ושוחררה ב-27 בינואר 1942. נכבשה בשנית ב-23 במאי 1942 ושוחררה ב-11 בפברואר 1943. ב-1 במרץ 1943 נכבשה בפעם השלישית ושוחררה בפעם האחרונה ב-16 בספטמבר 1943. רוסיה שטורה, רוסיה מדיה וקבצים בנושא לוזובה בוויקישיתוף אתר האינטרנט הרשמי של לוזובה
צלופח אירופי

צלופח אירופי (שם מדעי: Anguilla anguilla) הוא מין של צלופח שחי במים מתוקים באירופה, צפון אפריקה, והמזרח התיכון. הצלופח מגיע בדרך כלל לאורך של 60–80 ס"מ, אך במקרים נדירים הוא יכול להגיע גם לאורך של 1.5 מטר. הצלופחים האירופיים מתרבים בים סרגסו באמצע האוקיינוס האטלנטי, והפגיות נסחפות לחופי אירופה במשך 300 ימים. כשהפגיות מתקרבות לחופי אירופה הן הופכות למה שידוע בשם "צלופחי זכוכית" (הם נקראים כך מפני שבשלב זה הם כמעט שקופים), נכנסים לזרמי נהרות ושוחים במעלה הזרם. בהגיעם למקווי מים מתוקים הם הופכים לגרסאות מוקטנות של צלופחים מבוגרים הידועות כ"צלופחים צהובים", מאחר שבשלב זה נוטה צבעם לצהוב-חום. לאחר 5–20 שנה הם מגיעים לבגרות מינית והופכים ל"צלופחי כסף". בשלב זה, הפרטים בעלי עיניים גדולות, גבם הופך כסוף-כחול, והבטן הופכת להיות לבנה. לאחר הגעה לבגרות מינית, יחל הצלופח בנדידה חזרה לים סרגסו לטובת השלמת מחזור חייו. הצלופח האירופי הוא צלופח המים המתוקים היחיד שחי בישראל. צלופחי זכוכית צלופח צהוב בטן של צלופח כסף צלופח כסף פטריק סוונסון, הבשורה על פי הצלופח, מודן הוצאה לאור, 2023 מדיה וקבצים בנושא צלופח אירופי בוויקישיתוף צלופח אירופי, באתר ITIS (באנגלית) צלופח אירופי, באתר NCBI (באנגלית) צלופח אירופי, באתר Animal Diversity Web (באנגלית) צלופח אירופי, באתר האנציקלופדיה של החיים (באנגלית) צלופח אירופי, באתר FishBase (באנגלית) צלופח אירופי, באתר GBIF (באנגלית) צלופח אירופי באתר הרשימה האדומה של IUCN